TASCO หวังยอดขายยางมะตอยปีนี้แตะ 2.7-2.9 ล้านตัน-รัฐหนุน-ตปท.โต
TASCO หวังยอดขายยางมะตอยปีนี้แตะ 2.7-2.9 ล้านตัน-รัฐหนุน-ตปท.โต
13 พ.ค. 2559

นายชัยวัฒน์ ศรีวรรณวัฒน์ กรรมการผู้จัดการ บริษัท ทิปโก้แอสฟัลท์ จำกัด (มหาชน) หรือ TASCO เปิดเผยว่า ภาพรวมในช่วงที่เหลือของปีนี้ยอดขายยางมะตอยตลาดในประเทศยังคงได้รับแรงหนุนจากงบประมาณด้านถนนของรัฐบาล และตลาดต่างประเทศเติบโตอย่างแข็งแกร่งจากการเข้าซื้อกิจการในอินโดนิเซีย และเวียดนาม
 ขณะที่คาดว่าราคาขายในต่างประเทศจะมีการเติบโตตามความต้องการยางมะตอยที่เพิ่มขึ้น โดยคาดว่าแนวโน้มยอดขายยางมะตอยของบริษัทในปีนี้จะแตะที่ระดับ 2.6-2.7 ล้านตันตามที่ตั้งเป้าหมายไว้ในช่วงก่อนหน้า
สำหรับภาพรวมผลการดำเนินงานของบริษัทในไตรมาส 1/59 ยอดขายยางมะตอยอยู่ที่ 5.99 แสนตัน ซึ่งโตจากไตรมาสเดียวกันของปีที่แล้วถึงร้อยละ 38 โดยแบ่งเป็นตลาดในประเทศที่ 1.76 แสนตัน และตลาดต่างประเทศ 4.23 แสนตัน ส่งผลให้ใน ไตรมาส 1/59 บริษัทมีรายได้จากการขายและบริการ 6,604 ล้านบาท และมีกำไรสุทธิ 1,186 ล้านบาท
                